JohanHeinsen/ENO huggingface dataset:
Lolland-Falsters Stifts-Tidende, 1827-06-15
Udenlandsk. Napoli di Romania, den 26de April. Nylig indløb hertil Efterretning om et Angreb af vore Tropper paa Seraskierens Leir. Efter en haardnakket og blodig Fægtning er Seiren bleven paa Hellenernes Side. Seraskieren maatte trække sig halvanden Miil tilbage fra Athenen og lade sin Leir i Stikken. Tusinde Sø soldater, største Deelen fra Hydra, gjorde hiin Dag Tjeneste ved Kanonerne. Lord Cochrane havde i dette Øiemed taget dem i Sold for een Maaned. Han havde erklæret, ikke at ville foretage sig noget førend Athenen ganske var uden Fare, og begav sig til den Ende med General Church over Megara til Karaiskakis Leir, hvilket indgjød vore Tropper et ikke ringe Mod. Hellenerne erobrede det store Batteri ved Varussi og Gardikiotti. Grivas trængte med 2,000 Mand ind i Athenens Forstæder og tvang Fienden til en skammelig Flugt. Vi vente hvert Øieblik officiel Beretning over denne Seir. Den 17de dennes er Jbrahim brudt op fra de messeniske Fæstninger til Elis, for at forsyne sig med Qvæg. Den 19de ankom han til Pyrgos, hvor 2 til 300 Grækere havde forskandset sig i et Kloster, kaldet Stafidig, og tilbageslog med stor Tapperhed Fiendens overlegne Angreb. Herpaa drog Jbrahim til Gastuni og angreb der ligeledes forgiæves, og med stort Tab, en lille Øe. Alle hans Heltegierninger indskrænke sig til Nedsablingen af 2 til 300 Qvinder og Børn. Poros, den 17de April. De i begge Møderne den 13de og 14de dennes udnævnte Vicarier for Grev Capo d'Jstria vil føre Navn af en Regjerings-Exitropie. Deres Magt skal vare 1000 Dage, og under og ved Siden af dem vil arbeide et Statscancelli.
Lolland-Falsters Stifts-Tidende, 1827-06-15
Jblandt de tyrkiske Tropper skal der være over 3,000 Fredagen den 15 Juni 1827. Mand syge, ogsaa skal der herske stor Mangel paa Næringsmidler.
Lolland-Falsters Stifts-Tidende, 1827-06-15
En Brig af Lord Cochranes Eskadre har i Middelhavet taget den for Paschaen af Ægyptens Regning i Livorno byggede Corvet, og venter endnu paa en anden, som siges at ville følge efter.
Lolland-Falsters Stifts-Tidende, 1827-06-15
Constantinopel, den 26de April. Den 25de f. M. landede 2,000 Albanesere paa Øen Embro, plyndrede flere Byer og forlangte oven i Kjøbet 100,000 Pjaster. Efter forgiæves Underhandlinger indskibede de sig atter den 26de, med Trudsel, snart at komme igjen, for at inddrive den forlangte Sum.
Lolland-Falsters Stifts-Tidende, 1827-06-15
London, den 2den Junii. En Privatskrivelse fra St. Petersborg af 12te Mai meddeler, at i Kronstadt, udrustes en Flaade paa 18 Skibe til Middelhavet. Handelskibene manglede derfor Folk til at udlosse deres Varer.
Lolland-Falsters Stifts-Tidende, 1827-06-15
J Times yttres Haab om, at de portugisiske Kamre ville forsamles for at udnævne et Regentskabs-Raad indtil Fuldbyrdelsen af Don Miguels Ægteskab med Dronning Marie den 2den, og at England, Frankrig og Østerrig vil være Borgen for, at Prindsen ikke kommer til Regjeringen for Vielsen er foregaaet.
Lolland-Falsters Stifts-Tidende, 1827-06-15
Jmellem Hr. Canning og Hertugen af Wellington skal der paany være vexlet flere Breve, og Kongen selv skal igjen have tilbudt Hertugen, i en meget forbindtlig Skrivelse, Overcommanden over Armeen; men Hertugen undskyldte sig i de meest ærbødige Udtryk med, at han ikke kunde fjerne sig fra sine forrige Colleger. Efterretninger fra Lissabon af 24de Mai melde om urolige Bevægelser i den spanske Hær paa Grændsen. Portugiserne ophidses endnu fra Spanien og Overløberne i sidstnævnte Stat staae stedse rustede til Krig, Et den 19de Mai fra Rio Janeiro til Lissabon ankommet Skib medbragte Efterretninger, hvorefter de keiserlige Tropper i Rio Grande skulle, allerede for den 12te Marts, være aldeles slagne af de forenede Provindsers Tropper.
Lolland-Falsters Stifts-Tidende, 1827-06-15
Jfølge en Beretning af Hr. Murrai, en af Times's Redacteurer, forholder i Lissabon Antallet af de ægte Børn sig til de uægte som 2 4/5 til 1. J Oporto overstiger endog Antallet af de uægte de ægte, hvorpaa der neppe gives noget andet Exempel i den sædelige Verden. Valladolid, den 13de April. J Nabostaten Guatemala var der for kort siden udbrudt betydelige Uroligheder. En fransk Oberst Rolle, der for har tjent under Napoleon og siden var gaaet til Tropperne i Guatemala, blev, formedelst en mistænkelig Opførsel, hæftet. Urolighedsstifterne i St. Salvadador og Nicaragna befriede ham, hvorpaa han satte sig i Spidsen for 500 Mand. Præsidenten rykkede ham imidlertid imøde med 1,200 Mand og slog ham ved St. Salvador. Efter denne Seir er Ro og Orden igjen tilveiebragt.
Lolland-Falsters Stifts-Tidende, 1827-06-15
Stokholm, den 21de Mai. Over 40 Fartøier ere nu hertil indkomne med Kornvarer fra udenlandske Havne, og man erindrer sig ikke i lang Tid at have seet vor Rhed og Havn saa opfyldt med Skibe, som nu. Norsk Sild solgtes i Gaar til 17 Rdlr. Rigsgield Tønden, hvilket er den høieste Priis, man i lang Tid har hørt.
Lolland-Falsters Stifts-Tidende, 1827-06-15
J Upsala Lehn er Skab udbrudt iblandt Hestene, og i Nyköpings Lehn, i Egnen omkring Eskilstuna, have Symptomer af Qvægsyge viist sig iblandt Kreaturene, af hvilke flere inden faa Dage døde. En Kone, som var behjælpelig ved de døde Kreature, blev syg og fik Saar paa den ene Arm.
Lolland-Falsters Stifts-Tidende, 1827-06-15
Adskilligt. Jfølge Efterretninger fra Wismar af 1ste dennes, fandtes der ingen synderlig Afsætning paa Hvede og Rug, og den der i Egnen nu opvoxende Vintersæd har næsten skudt for frodig i Veiret. Fra Rostock hedder det: at Sæden paa Markerne staaer særdeles godt Den af og til faldne Regn har vederqvæget Vaarsæden, Rugen havde den 4de Juni sat Ax og Hveden staaer meget godt. - Afsætningen til Sverrig af Rug og Byg fra Danmark er nu i Aftagende, da der i førstnævnte Rige haves Udsigt til den overflødigste Kornhøst.
Lolland-Falsters Stifts-Tidende, 1827-06-15
Skuespillerinden Demoiselle Mars i Paris, som har undladt at feie for sin Bolig, er i den Anledning dømt til en Dags Fængsel og 6 Fr. Mulct.
Lolland-Falsters Stifts-Tidende, 1827-06-15
Det er nu bestemt, hvor stort et Antal Disciple der maa undervises ved de lærde Skoler i Norge.
Lolland-Falsters Stifts-Tidende, 1827-06-15
J et Brev fra Livorno erklæres det Rygte for ugrundet, at Paschaen af St. Jean d'Acres Tropper have ødelagt Jerusalem.
Lolland-Falsters Stifts-Tidende, 1827-06-15
Siden Hr. Cannings Ophøielse til engelsk Premierminister er der foregaaet en saa hurtig Forbedring i det irlandske Folks selskabelige Tilstand, at den menneskelige Naturs Historie neppe viser Exempel paa en lignende.
Lolland-Falsters Stifts-Tidende, 1827-06-15
Et berliner Blad fortæller, at i Kongeriget Polen ere over 300 med Korn ladede Skibe blevne siddende fast paa Sandbankerne i Floden Bug af Mangel paa Vand.
Lolland-Falsters Stifts-Tidende, 1827-06-15
Man vil vide, at Amsterdam skal gjøres til en Frihavn og at de i denne Henseende nødvendige Magasiners Opbyggelse vil koste 1,600,000 Gylden.
Lolland-Falsters Stifts-Tidende, 1827-06-15
Jndenlandsk. Søndagen den 10de dennes afreiste Hs. kgl. Majestæt, saavelsom og H. kgl. Høihed Prindsesse Wilhelmine, om Morgenen Kl. 6 fra Kjøbenhavn til Louisenlund, hvorfra Hs. Majestæt Kongen vil begive sig til Rendsborg, for at lade Tropperne i Hertugdømmene passere Revne og manoeuvrere. Hs. Maj. Kongens Følge paa denne Reise bestaaer af: Hs. Excellence Hr. Overhofmarschal v. Hauch; de Hr. Generalmajor v. Bülow, Oberstlieutenant v. Schov, Kammerjunker, Major v. Abrahamson og Capitain v. Hansen af GeneralAdjutantsstaben; de Hrr. Oberstlieutenanter v. Steinmann og v. Rothe af General-Qvarteermesterstaben.
Lolland-Falsters Stifts-Tidende, 1827-06-15
Med Hs. kgl. Høihed Prindsesse Wilhelmine er Hs. Majestæt Dronningens Hofdame Frøken v. Levetzau. Af de fra samtlige Regimenter og Corpser i den danske Arme indkomne Beretninger om de i Aaret 1826 foretagne Svømmeøvelser med det tjenstgjørende Mandskab er det bragt i Erfaring, at Fremgangen har i 1826 været meget større end i det foregaaende Aar, 657 Flere have lært at svømme uden Sele, 226 Flere have lært at svømme fra 600 til 1,000 Alen, og 112 Flere gjort Fremgang i de øvrige Deele af Svømning, ligesom atter i bemeldte Sommer Jngen er forulykket ved disse Øvelser. Med Børsens Reparation gaaer det nu rask fremad. Loftet i Kjøbmændenes Forsamlingssal er i disse Dage for endeel opbrudt, og da man sikkert ogsaa snart vil tage fat paa Gulvet, der er i ligesaa høi Grad trængende til Overation, vil Nødvendigheden udentvivl med det første tvinge de Handlende til at forlægge deres Børs samlinger til det Locale, der imidlertid maatte vælges.
Lolland-Falsters Stifts-Tidende, 1827-06-15
Nu har Capitainlieutenant Christensen kjøbt et Dampskib i London, hvilket skal sættes i Gang imellem Jydland og Kjøbenhavn.
Lolland-Falsters Stifts-Tidende, 1827-06-15
Hvor vigtigt det er at befri Brændeviin fra Finkel olie, sees af følgende Meddelelse i Handels- og Jndustrie-Tidenden: "Pelletier fik ved at rectificere Kartoffelbrændeviin en hvid, klar, ikke slimagtig Olie af en gjennemtrængende Lugt, der virkede ubehageligt paa Nerverne. Dens Smag er sødagtig, skarp og modbydelig. Flere Spiseskeerfulde deraf frembragte hos Hunde Brækning; Kaniner bleve trangpustende og døde, nogle qvæl tes endog af Lugten. Paa mindre Dyr virkede Olien endnu heftigere. Denne Olie findes ogsaa i det Brændeviin, der destilleres af Korn.
Lolland-Falsters Stifts-Tidende, 1827-06-15
Under 17de April er Skolelærer Hagenstrøm i Sørbyemagle i Siælland benaadet med Dannebrogsmændenes Hæderstegn, fordi han, saavidt det stod til ham, har bidraget til at standse en i bemeldte By og Sogn i November Maaned f. A. udbrudt smitsom Sygdom.
Lolland-Falsters Stifts-Tidende, 1827-06-15
Til Aarhuus er paa een og samme Tid i forrige Maaned ankomne tvende Hurtigløbere, af hvilke den ene er Hr. S. Wulff og den anden en Hr. Davidsen fra Hamborg. De havde bestemt den 27de Mai, om Eftermiddagen Kl. 5, at løbe og Kap fem Gange frem- og tilbage fra Indgangen af Riisskov til Lyststedet i samme Skov. Wulff havde ædelmodig givet sin Contrapart, Davidsen, to Minuter forud og vilde foretage det nævnte Løb i 64 Minuter. De havde begge vedtaget, at den, der først naaede Maalet, skulde faae alt hvad det ærede Publicum vilde yde. Jfølge en Meddelelse herom i Aarhuus Avis No. 72, har Wulff vundet dette Væddemaal ved at tilbagelægge Løbet i 64 Minuter. Davidsen havde det Uheld at tabe sine Sko, hvorved han blev opholdt.
Lolland-Falsters Stifts-Tidende, 1827-06-15
Ribe, den 6te Junii. Nogle Fiskere her fra indbragte den 1ste dennes en levende Kronhjort, som vilde svømme over Fjorden tæt sønden for Byen, men ikke var i Stand til at undløbe, formedelst Mudderet ved Bredden; saa længe den derimod svømmede i Dybet kunde den ikke indhentes af Kaagene. Dette er det andet Tilfælde af dette Slags her ved Byen i nogle faa Aar.
Lolland-Falsters Stifts-Tidende, 1827-06-15
Aalborg, den 7de Junii. Det i Gaar begyndte Pintsemarked synes neppe at være saa stort som i de forrige Aar. Bodernes Antal paa begge Torve er om Fra Vensyssel især er hertil kommet be trent 150. tydeligt af Lærred, Vadmel, Dynevaar og andre Huusflidsfrembringelser.
Lolland-Falsters Stifts-Tidende, 1827-06-15
Ledige Embeder. under det danske Cancellie: Byfoged-Embedet i Svanikke og Herredsfoged-Embedet i Øster Herred paa Bornholm. - Byfoged- og Byskriver-Embedet i Mariboe. Sognekaldet for Kjøbstæden Faaborg og Anneret Diernisse i Fyens Stift, 580 Rbd. under Generalpostdirectionen. Postmester Embedet i Randers, for Oppebørselerne stilles Caution af 3,500 Rbd. Sølv i 4 Proc. kongelige Obligationer.
Lolland-Falsters Stifts-Tidende, 1827-06-15
Postmester-Embedet i Bogense, for Oppebørselerne stilles Caution af 300 Rbd. Sølv i 4 Proc. kongelige Obligationer.
Lolland-Falsters Stifts-Tidende, 1827-06-15
Jndsendt. Svar paa Spørgsmaalet i No. 44. Ligesom Naturen viselig har gjort Forskiel imellem Daa= eller Raadyr og Sviin, saaledes har de borgerlige Jndretninger, som ere grundede paa Naturens Love, gjort Forskiel imellem Herremænd og Fæstebønder. Til en af disse Forskjelligheder henhører, at Herremanden paa sit Gods har Ret til at holde en passende Bestand af Daa= og Raavildt, som han selv eller ved sin Skytte kan skyde, naar han behager. Denne Rettighed har saamæn flere Herremænd, især i den senere Tid, dyrt maattet betale, fordi med Godserne tillige følger den Pligt, at betale Skatterne for Fæstebønderne, naar disse - ikke ruinerede af Vildtet enten ikke kunde eller vilde betale. Men endskjøndt Spørgeren maaskee en Søndag Formiddag under Prædiken i en Extract Boutik (fordum Brændeviinskippe) kan have hentet nogle taggede Jdeer til Spørgsmaalet, finder man sig dog kaldet til, uagtet det ikke kan skee igjennem Almanakken, at give et enfoldigt Raad. Den gode Fæstebonde gjorde virkelig bedsti, at bestræbe sig for, paa en lovlig Maade at gjøre beviisligt, hvad Tab eller Skade Herremandens Raa= eller Daavildt havde foraarsaget ham, dernæst paa en anstændig Maade at søge Erstatning og saaledes, ved at følge det viis Lovgivning foreskriver, i Stedet for at vade igjennem Avisens dyndede Vei, søge at hæve al Ulempe. Men skulde han, som desværre kan formodes af den ommeldte Extract, maaskee ogsaa ved andres Hjælp, have extraheret Spørgsmaalet, og uden at agte paa dette velmeente Raad, som man, for at det kan komme til hans Kundskab, seer sig nøsaget til at sætte i Avisen, dog være findet at forklare den noget urigtigt citerede §. (thi der staaer ikke ved andre) paa sin Maade, og behandle Dyrene som Sviin, vilde man raade Herremanden, i Stedet for at udøve den strængere Ret, der kunde koste Bondens Velfærd, at gjøre Giengield. Sat sapienti sagde sal. Schultz i Mariboe.
Lolland-Falsters Stifts-Tidende, 1827-06-15
Kjøbenhavns Børs-Cours, den 12te Junii. Hamborg 2 M. - , a vista 223. – Spec. 226. Specier solgtes til 13 Mk. 9 s. - Bank-Disconto 5 Procent. - Norske Speciessedler pr. 100 Specier 162 Rbd. Sedler. - Svenske Sedler pr. Rigsdaler Rigsgjæld 50 Rbs. Tegn. - 4 Procents kongelige Obligationer (uden Renter) 83 Rbd. Sedler. Ditto Ditto 74 1/4 a 74 1/2 i Banco. - Nationalbank-Obligat. (af Laanet 4de Februar 1820) 101 Rbd. rede Sølv. Ditto Ditto 113 a 113 1/2 Rbd. Sedler. - 4 Procents uopsigelige Rigsbank-Obligationer, Renter pr. 6te Januar, 94 1/2 a 95 Rbd. r. S. - 6 Procent norsk Laan ved Hambro & Søn 104 a 104 1/2 i Banco. 4 Procent Ditto nye 94 a 95 i Banco. - Asiatiske Actier - Rbd. Sedler. - 3 Procents nye danske Obligationer 60 1/2 L. Sterl. (1 L. Sterling beregnet til 14 Bancomark.)
Lolland-Falsters Stifts-Tidende, 1827-06-15
Bekjendtgjørelser. At min elskede Kone, Karen Marie, født Nielsen, afgik ved Døden den 9de dennes, undlader jeg ikke sørgeligst at bekjendtgjøre for Slægt og Venner. Faa Dage i Forveien var hun nedkommen med Tvillinger og havde i alt skjænket mig 13 Børn; men maatte nu i sit 39te Aar, efter det alvise Farsyns Villie, vandre bort, efterladende mig og 7 uforsørgede Børn.
Lolland-Falsters Stifts-Tidende, 1827-06-15
J 17 Aar deelte vi Med= og Modgang, og i de mange kummerfulde Dage vi oplevede, var hun en sand Trøsterinde. En blidere Fremtid syntes nu at tilsmile os, da mine Kaar begyndte at forbedres; men vi maatte adskilles. Nakskov, den 11te Juni 1827. Chr. Horsens.
Lolland-Falsters Stifts-Tidende, 1827-06-15
J det jeg herved sørgeligst bekjendtgjør Forestaaende, anbefaler jeg mig fremdeles til de Hr. Reisende, saavel inden, som udenrigs, Bekjendtere og Velyndere, der i de senere Aaringer saa godhedsfuld have forundt mig deres Søgning, da reel og billig Behandling altid skal være Formaalet for mine Bestræbelser. Nakskov, den 11te Juni 1827. Chr. Horsens, Gjæstgiver og Opsynsmand for Befordringsvæsenet. Rente-Udbetaling af kongelige Obligationer skeer i denne Termin hver Sognedags Formiddag fra Kl. 8 til 12 og ikke paa andre Tider. Mariboe Amtstue, den 11te Juni 1827. M. C. S. Eller.
Lolland-Falsters Stifts-Tidende, 1827-06-15
Auctioner. Efter Vedkommendes Begjæring bliver den Erik Andersen tilhørende Gaard i Brandersløv, af Hartkorn 12 Tønder, med den paa Jorderne værende Sæd, opraabt til absolut Bortsalg ved en eneste Auction, der afholdes i den bortsælgende Eiendom Mandagen den 25de dennes, om Eftermiddagen Kl. 2 slet, og vil den paafølgende Tirsdag den 26de blive bortsolgt den ved Gaarden værende Besætning af Heste, Vogne, Plouge, Harver, samt endeel Qvæg, Faar, Sviin og forskjelligt Løsøre. Conditionerne, hvorefter disse Auctioner afholdes, ville paa Auctionsstedet nærmere blive bekjendtgjorte. Dette bekjendtgjøres herved til de Lysthavendes Efterretning. Nakskov, den 14de Juni 1827. Schwensen.
Lolland-Falsters Stifts-Tidende, 1827-06-15
Jndkaldelse.
Lolland-Falsters Stifts-Tidende, 1827-06-15
Creditorerne i følgende Stervboer: 1) Efter Dagleier Rasmus Ludvig Dona. Slagter Peder Christensen. Grovsmed Kield Pedersen og Kone Maren Pedersdatter, indkaldes herved, i Følge Placaten af 26de October 1792, med 12 Ugers Varsel, at anmelde og beviisliggjøre deres Fordringer for mig som Skifteforvalter. Ligeledes indkaldes de Afdødes Arvinger, med Aar og Dags Varsel, at beviisliggjøre deres Arveret. Nykjøbing paa Falster, den 9 Juni 1827. Møller.
Lolland-Falsters Stifts-Tidende, 1827-06-15
Da jeg under 9de dennes har modtaget allernaadigst Bevilling til at hensidde i uskiftet Boe efter min afdøde Mand Daniel Tripsen, Kjøbmand her i Byen, saa tillader jeg mig at bringe til offentlig Kundskab, at jeg fortsætter den af min salig Mand i nogle Aar drevne Kjøbmandshandel og anbefaler mig til alle dem, der hidtil have beæret vort Huus med Søgning, lovende i alle Henseender reel Behandling. Saxkjøbing, den 12te Juni 1827. Locie salig Tripsen, født Pedersen. Som Laugværge Boisen.
Lolland-Falsters Stifts-Tidende, 1827-06-15
Tilkjøbs ønskes. Fra Amtstuen i Nykjøbing anvises Kjøber til tvende 2 Etage Jern Kakkelovne og en større Dito. Tilkjøbs. E. vil kunne erholdes ved BerritzSteenkal gaards Teglværk den 25de og 26de i denne Maaned, mod den sædvanlige Betaling, 3 Rbd. pr. Tønde. Durebyegaard, den 10de Juni 1827. M. Rasmussen.
Lolland-Falsters Stifts-Tidende, 1827-06-15
Messina Citroner, Chocolade, Lak, Conditorie og alle Slags Urtekramvare bekommes til billige Priser paa Rødbye Apothek. – Sammesteds kjøbes brugte Medicinglas.
Lolland-Falsters Stifts-Tidende, 1827-06-15
God brunsviger Humle, Malt, nogle J. H. fede Sviin, udmærket gode Cigarer i hele og halve Kister, ægte hollandsk Tonnenboeier, Pe tum, med flere Sorter Røg=Tobak, faaes hos J. Henrichsen i Mariboe.
Lolland-Falsters Stifts-Tidende, 1827-06-19
Lollands og Falsters Stifts Kongelig alene privilegerede. Addressecontoirs Efterretninger. og gelever, Eenogtyvende Aargang. Nummer 48. Udgives tvende Gange ugentlig fra C. C. Schultzis Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-06-19
Udenlandsk. London, den 5te Junii. Fra de vestindiske Vande ere to Krigskibe afseilede til Carthagena og Maracaibo, for i Nødsfald at tage brittiske Undersaatter og sammes Eiendomme i Beskyttelse.
Lolland-Falsters Stifts-Tidende, 1827-06-19
Ministrene have gjort et vigtigt Skridt, der vil give en Green af vor Handel meget Liv. Ved en Cabinets ordre er Jndførselen af fremmed raat Sukker fra Brasilien, Havannah a. bleven tilladt imod en Told af 29 Shill. Sukkersyderne have derimod forpligtet sig til, at udføre et til det indførte raa Sukker passende Qvantum raffineret. Jndførselen er foreløbig kun tilladt i 6 Uger; men man troer, at Regjeringen vil gjøre den permament. En anden Cabinetsordre reducerer Tolden af indisk Riis til 1 Shill. og forhøier samme af americansk til 6 d. La Guayra, den 1ste Marts. Hr. Cockburn, den brittiske Gesandt, er ankommen hertil, og har i Carracas havt flere Samtaler med Bolivar. Han vilde begive sig over Carthagena til Bogota, og efter Forlydende havde Bolivar i Sinde, at ledsage ham derhen.
Lolland-Falsters Stifts-Tidende, 1827-06-19
Madrid, den 27de Mai. General Sarsfield, hvis Hovedqvarteer hidtil var ved Malpartida, har forlagt det til en lille Bye, 6 Mile fra Truxillo. Observations-Armeen er concentreret i Estremadura, omtrent 6 Mile fra Grændsen.
Lolland-Falsters Stifts-Tidende, 1827-06-19
J Elvas skal der være udbrudt nye Uroligheder hvorfor de constitutionelle Tropper have været nødte til at trække sig tilbage til Fortet Lippe.
Lolland-Falsters Stifts-Tidende, 1827-06-19
Erkebiskoppen af Toledo har stillet alle franske Blade, uden Undtagelse, paa de forbudne Bøgers Liste.
Lolland-Falsters Stifts-Tidende, 1827-06-19
Tirsdagen den 19 Juni 1827.
Lolland-Falsters Stifts-Tidende, 1827-06-19
Adskilligt. Det antages, at Huset Rothschild eier 50 Millioner Gylden, og at det desuden ved sine Forbindelser kan disponere over 100 Millioner.
Lolland-Falsters Stifts-Tidende, 1827-06-19
Kongen af Preussen skjænkede Berlins Fattige 3,000 Rdlr. paa sin Søns Formælingsdag. Af Prindsessen, fik de 500 Rdlr. Keiseren af Rusland forærede Hs. Høihed et Smykke og et indisk Shavl, der havde kostet 30,000 Rubler.
Lolland-Falsters Stifts-Tidende, 1827-06-19
Af en i Østerrig nylig udkommen Bog: "Undersaatlig Kjærligheds Erindringsbog fra den forefulde Epoche (Keiserens Sygdom) i Aaret 1826," er solgt over 7,000 Exemplarer, uagtet hvert Exemplar kostede en Ducat. Dog bør det bemærkes, at Bogens Forfatter, Hr. Adolf Bauerles, havde bestemt Overskuddet til et Fond for fattige Blinde.
Lolland-Falsters Stifts-Tidende, 1827-06-19
Fra Stokholm haves Efterretning om, at der atter er forefaldet en Told-Skjermydsel i Sundet. En Pastor Molitor er ikke alene for Tyveri, men tillige for Falskner og Voldtægt indstævnet for Assiseretten i Seine.
Lolland-Falsters Stifts-Tidende, 1827-06-19
J London var den 5te dennes Hveden stegen 3 Sh. pr. Qvarter.
Lolland-Falsters Stifts-Tidende, 1827-06-19
Jndenlandsk. Den 12te dennes foretog Hr. Roat sig atter en Ascension til Rosenborg Slots store Taarn i Kjøbenhavn; men med tilbundne Øine og en Sæk over Hovedet, Kunstneren kom lykkelig op; men paa Tilbagegangen, i det samme han raabte: stram Touget, og 36 stærk, Karle trak til, brast Linien øverst ved Taarnet og den Uforsagte styrtede ned fra omtrent 25 Alens Høide, Han brak en Arm og Rygraden og forslog Hovedet saaledes, at Blodet strømmede ham ud af det ene Øre. Bevidstløs bragtes han til Hospitalet, hvor han døde om Natten Kl. 12. Roat var født i Staden Middelburg i Holland. Den bekjendte Equilibrist Parans, som sporede stor Legemsmidighed hos ham, opmuntrede ham til at lægge sig efter Liniedandserkunsten, hvori han snart opnaaede en saadan Færdighed, at han kunde blive Medlem af Selskabet paa Vesterbro. Han har afvexlende opholdt sig i Danmark og for syv til otte Aar siden været bosat som Gjæstgiver i Odense. Han havde gjort Kunstreiser i Sverrig, Tydskland, Frankrig, Schweitz, Jtalien, Ungern og Holland. Allevegne vandt han uddeelt bifald. J München var han engang nærved at falde ned af Linien; men han reddede sig, ved at holde sig ved et af de anbragte mindre Reb. Flere Steder udenlands var han bekjendt under Navnet Rohardo. Sin største Ascension foretog han i Strasborg, til en Høide af 225 Fod. J Kiel vægrede han sig ved at gaae op paa en Tid Linien var overtrukken med Jisslag. Tilskuerne, især nogle Studenter, vilde nøde ham til at udføre Vovestykket, og frafaldt først deres Fordring, da han havde overbeviist dem om Urimeligheden i deres Paastand. Desuagtet gik han dog op, imod deres Ønske, og endskjøndt han under Gangen maatte afstampe Jisslaget med Foden. Han har været to Gange givt og efterlader en Enke med 5 Børn. Af Figur var han liden og af Alder 39 Aar. Man beklager almindeligen hans Død, da han i sit Fag maaskee var den første i Europa, og hans Opgang ydede det meest majestætiske Syn. Det var hans Kunsts Triumph, at han blev dens Offer, ikke ved nogen Feil fra hans Side, men blot ved en tilfældig Ulykke. Jmidlertid skal saavel hans Fader som hans Broder have fundet en lignende Død, og han skal ofte selv have sagt, at han engang, det vare kort eller længe, vilde ende sin Bane paa samme Maade. – J Anledning af ovennævnte ulykkelige Tildragelse er der optaget Undersøgelses-Forhører, og man vil vide, at flere Personer skal være arresterede; ligesom der haves Sandsynlighed for, at Linien, saasom den brast i Nærheden af Taarnet, er bleven af et ondskabsfuldt Menneske bestrøgen med en Materie, som har gjort den skjør.